钦定古今图书集成/明伦汇编/氏族典/第530卷 > 郭知章
## 钦定古今图书集成/明伦汇编/氏族典/第530卷 > 郭知章

按《宋史郭知章传》：“知章，字明叔，吉州龙泉人。第进士，
知浮梁分宁县。黄履荐为御史，以忧不克拜，知海州濮州，提点梓州路刑狱。复以郑雍、顾临荐，为监察御
史，迁殿中侍御史。史院究《神宗实录》诬罔事，知章请
贬治吕大防等，又请复元丰役法，大抵迎合时好。进
左司员外郎，改左司谏，权工部侍郎，为中书舍人，以”
集贤殿修撰知和州。徽宗立，曾布用为工部侍郎、知
太原府。召拜刑部尚书、知开封府，为翰林学士，罢知
邓州，旋入党籍。数年，复显谟阁直学士。政和初，卒。